Участия на НЧ”Култура-2002” през 2019г.

През настоящата година читалището участва организиране на срещи с:

Петър Пунчев и представяне на книгата му”Пак сме тук”

Петър Шарков и неговите книги за билките и билколечението

Акд.Васил Сгурев книгата му”Кургският сблъсък”

Тонка Василева и книгата й за малоазийските българи

Стойка Мариновска и книгата й „Пак сме заедно”

Демир Демирев и др.

Финансово подпомогнахме издаването на книгата за Петър Жеков:”Златният стрелец - Петър Жеков”от Митко Добрев,”Сградата наречена Живот” за Петър Йорданов –Тушо под редакцията на Петко Каневски и преиздаването на стихосбирката от него”Опасно честно” .

Членове от писателския клуб”Слово” при читалището взеха участие при редица прояви на читалища от страната – в гр.Първомай,Чирпан,Тополовград,Кърджали,Сопот и др.

Творци от клуба четоха и в Руския културен център в София по повод тържествата организирани в памет на Н.Вапцаров.

Кандидатствахме по проект на Министерство та културата-по Програма”Българските библиотеки –центрове на четене и информираност”,който спечелихме и обогатихме библиотеката със 100 нови заглавия на стойност 1172.48лв.

Подкрепихме дарителската инициативата:”Жълти стотинки” съвместно с клуб”Норбеков” с р-л Мария Георгиева към читалището,като събраната сума преведохме за закупуването на медицинска апаратура за детско отделение на болницата.

Оказвахме методическа помощ на читалищните библиотекари от Община Димитровград,който се нуждаеха от такава.

През годината работихме с учениците от ОУ”В.Левски”, от който повечето са ромчета.С тях отбелязвахме : Годишнината на В.Левски,Баба Марта, 2 април - Деня на Детската книга,Седмицата на Книгата,християнските празници – Великден и Коледа,Деня на народните будители,Седмицата на четенето и др.

С учениците от занималнята правихме мартенички,картички за различните празници и коледна украса.

През лятото организирахме забавно лято под надслов:”Библиотека в куфар” през месеците – юли и август,където децата се забавляваха на воля.Организирахме им игри,викторини,четене на любими приказки,рисуваха на асфалта и още редица любими за тях занимания.

През м. юли проведохме Отчетно-изборно събрание ,на което направихме подробен отчет на дейността на читалището,избрахме ново ръководство и по ЗНЧ направихме прегистрация и вписване в Агенцията по вписванията.

През настоящата година направихме ремонт на дограмата,като я подменихме с алуминиева Средствата за ремонта ни бяха отпусната от Общината целево в размер на 1300,00лв.

През м.ноември проведохме рецитал”Българияда” с р-л г-жа Мария Георгиева с ВГ”Българка” при читалището.

По повод годишнините на П.Пенев и Н.Вапцаров организирахме литературен форум”Добро утро,град” с участие на редица изтъкнати творци от страната,който поднесоха венци -пред паметника на П.Пенев от сина му Владимир Пенев и Боян Ангелов и на Н.Вапцаров от Мая Вапцарова и Гергана Кръстева

През месец декември направихме „Работилница на Дядо Коледа”,която гостувя на ученицете от 5 и 6 кл. На ОУ”В.Левски” и организирахме коледно тържество в читалището с членовете му.

Проведохме викторина с коледни въпроси

Грамоти получиха Петко Каневски,Демир Демирев,Петър Шарков,Гроздан Грозев и ВГ”Българка” и др.